Document ID: 32002R0693

Komission asetus (EY) N:o 693/2002,
annettu 23 päivänä huhtikuuta 2002,
valkoisen sokerin vientiä koskevasta pysyvästä tarjouskilpailusta vientimaksujen ja/tai vientitukien määrittämiseksi markkinointivuodeksi 2001/2002 asetuksen (EY) N:o 1430/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 22 artiklan 2 kohdan, 27 artiklan 5 ja 15 kohdan sekä 33 artiklan 3 kohdan,
sekä katsoo seuraavaa:
(1) Valkoisen sokerin vientiä koskevasta pysyvästä tarjouskilpailusta vientimaksujen ja/tai vientitukien määrittämiseksi markkinointivuodeksi 2001/2002 13 päivänä heinäkuuta 2001 annetun komission asetuksen (EY) N:o 1430/2001(2) 4 artiklassa säädetään joka torstai järjestettävistä tarjouskilpailuista ja sen 4 kohdassa luetellaan ne torstait, jolloin tarjouskilpailua ei järjestetä. Hallinnollisista ja hyvään hallinnointiin liittyvistä syistä ja koska toukokuun ensimmäinen päivä on vapaapäivä suurimmassa osassa jäsenvaltioita, tarjouskilpailua ei järjestetä torstaina 2 päivänä toukokuuta 2002. Tästä syystä mainittu 4 artiklan 4 kohta olisi muutettava.
(2) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Lisätään asetuksen (EY) N:o 1430/2001 4 artiklan 4 kohtaan päivämäärä "2 päiväksi toukokuuta 2002".
2. Jäsenvaltioiden on muutettava tarjouskilpailuilmoituksia vastaavasti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 2002.

Labels: 3
17